VDSS Sklep Pdp 600/2022
Sodna praksa Višjega delovnega in socialnega sodišča, 2023-01-05

Oddelek za individualne in kolektivne delovne spore

mag. Tanja Pustovrh Pirnat (preds.), mag. Klavdija Ana Magič (poroč.), Jelka Zorman Bogunovič

stroški izvedenca - odmera izvedenine - izjemno zahtevno izvedensko mnenje

Pri odmeri plačila za pripravo na ustno podajanje izjemno zahtevnega mnenja je sodišče druge stopnje upoštevalo razloge, zaradi katerih je bilo v sklepu o odmeri nagrade za izdelavo pisnega izvedenskega mnenja pred sodiščem prve stopnje izvedensko delo ocenjeno za izjemno zahtevno (izjemno obsežen spis; specifična strokovna tematika).

I. Komisiji za fakultetna izvedenska mnenja pri fakulteti A. Univerze v B., davčna številka: ..., se za ustno podajanje izvedenskega mnenja na obravnavi dne 8. 12. 2022 odmeri plačilo za opravljeno delo in stroške v skupnem znesku 855,22 EUR.

II. Plačilo zneska iz I. točke izreka sklepa izvrši finančno računovodska služba Delovnega sodišča v Kopru iz sredstev za brezplačno pravno pomoč, tako da ga nakaže na transakcijski račun Komisije za fakultetna izvedenska mnenja pri fakulteti A. Univerze v B. št. ... najkasneje v roku 30 dni po prejemu elektronskega računa, izdanega na podlagi tega sklepa.

III. Komisija za fakultetna izvedenska mnenja pri fakulteti A. Univerze v B. je zavezanec za DDV.

1. Sodna izvedenca Komisije za fakultetna izvedenska mnenja pri fakulteti A. Univerze v B. (v nadaljevanju: Komisija) prof. dr. C. C., dr. med. in prof. dr. D. D., dr. med., sta na obravnavi pred sodiščem druge stopnje dne 8. 12. 2022 ustno podala izvedensko mnenje. V zvezi s tem je Komisija dne 8. 12. 2022 priglasila plačilo za opravljeno delo in stroške.

2. Sodišče je Komisiji v skladu s Pravilnikom o sodnih izvedencih, sodnih cenilcih in sodnih tolmačih (Ur. l. RS, št. 84/2018 in nadaljnji; v nadaljevanju: Pravilnik) priznalo plačilo za opravljeno delo in za stroške, in sicer:

- 76,00 EUR za ustno podajanje mnenja (drugi odstavek 41. člena),

- 255,00 EUR za pripravo na ustno podajanje izjemno zahtevnega mnenja (4. točka prvega odstavka 41. člena),

- 11,00 EUR za čakanje na narok (tretji odstavek 41. člena),

- 22,00 EUR za čas potovanja na sodišče in nazaj (četrti odstavek 41. člena);

- 38,00 EUR za ustno podajanje mnenja (drugi odstavek 41. člena),

- 255,00 EUR za pripravo na ustno podajanje izjemno zahtevnega mnenja (4. točka prvega odstavka 41. člena),

- 22,00 EUR za čakanje na narok (tretji odstavek 41. člena),

- 22,00 EUR za čas potovanja na sodišče in nazaj (četrti odstavek 41. člena).

Znesek nagrad in stroškov znaša 701,00 EUR. Ker je Komisija zavezanka za plačilo davka na dodano vrednost, ji je sodišče odmerilo tudi 22 % DDV v znesku 154,22 EUR. Skupno je Komisija upravičena do plačila 855,22 EUR.

3. Pri odmeri plačila za pripravo na ustno podajanje izjemno zahtevnega mnenja je sodišče druge stopnje upoštevalo razloge, zaradi katerih je bilo v sklepu o odmeri nagrade za izdelavo pisnega izvedenskega mnenja pred sodiščem prve stopnje (Pd 36/2018 z dne 13. 7. 2020) izvedensko delo ocenjeno za izjemno zahtevno (izjemno obsežen spis; specifična strokovna tematika).

4. Izvedbo dokaza s Komisijo je predlagala tožeča stranka. Odmerjeno plačilo za opravljeno delo in stroške se krije iz sredstev brezplačne pravne pomoči, ki je bila tožeči stranki priznana z odločbo Delovnega sodišča v Kopru, opr. št. BPP 83/2022 z dne 4. 11. 2022. Plačilo se izvede na transakcijski račun Komisije (četrti odstavek 50. člena Pravilnika).

5. Na podlagi 2. alineje tretjega odstavka 50. člena Pravilnika v zvezi s 32. členom Zakona o izvrševanju proračunov Republike Slovenije za leti 2023 in 2024 (Ur. l. RS, št. 150/2022) bo priznano plačilo za opravljeno delo na račun Komisije izplačano iz proračuna najkasneje trideseti dan po prejemu elektronskega računa, izdanega v skladu s tem sklepom.

6. Po tretjem odstavku 242. člena v zvezi z drugim odstavkom 249. člena ZPP pritožba zoper ta sklep ne zadrži njegove izvršitve.

Pravilnik o sodnih izvedencih, sodnih cenilcih in sodnih tolmačih (2018) - člen 41, 41/1, 41/1-4, 41/2, 41/3, 41/4, 50, 50/3, 50/3-2, 50/4.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.